钦定古今图书集成/明伦汇编/氏族典/第225卷 > 《廖用贤尚友录》 > 杨颙
## 钦定古今图书集成/明伦汇编/氏族典/第225卷 > 《廖用贤尚友录》 > 杨颙

按《尚友录》：颙为丞相亮主簿，亮尝自校簿书，颙直入
谏曰：“为治有体，上下不可相侵。是故古人称坐而论
道，谓之三公；作而行之，谓之士大夫。故丙吉不问横
道，死人而忧牛喘，陈平不肯知钱谷之数，云自有主
者，彼诚达于位分之体也。今明公为治，乃躬自校簿
书，流汗终日，不亦劳乎！”亮谢之。及颙卒，亮垂泣三日。